สวัสดีค่ะพอดีว่าวันนี้ยกของหนักเเล้วเเน่นหน้าอกเเล้วมานั่งพักเป็นมา3ชม.เเล้วยังไม่หายหายใจไม่ค่อยอิ่มเลยค่ะส่วนตัวเป็นกรดไหลย้อนด้วยค่ะ
สวัสดีค่ะ อาการเเน่นหน้าอกหลังยกของหนักดังกล่าวมานั้น อาจจะเกิดจาก การแน่นอกจากกล้ามเนื้อหรือกระดูกอ่อนอักเสบ ซึ่งมักสัมพันธ์กับการใช้งาน หรือการออกกำลังกายผิดท่า การถูกกระแทกเข้าโดยตรง สาเหตุอื่นๆของการแน่นอกเช่น กรดไหลย้อนที่เป็นอยู่เดิม ปลายเส้นประสาทอักเสบ ปอดติดเชื้อ หัวใจขาดเลือด โดยอาการแน่นอกจากหัวใจจะรู้สึกเหมือนมีของหนักมาทับ เกิดหลังการออกกำลังกาย แต่หากอายุน้อยไม่มีโรคประจำตัวอื่นๆนอกจากกรดไหลย้อนโอกาสเกิดเรื่องหัวใจขาดเลือดมีได้น้อยค่ะเบื้องต้นพักการทำงานหนักๆ รับประทานยาแก้ปวดเพื่อบรรเทาอาการได้ และสังเกตอาการ ว่าหลังจากได้พักยกของหนักและกินยาแก้ปวดแล้วอาการดีขึ้นหรือไม่ ถ้ายังไม่ดีขึ้น แน่นมากขึ้นเรื่อยๆ หายใจลำบาก ไอมากร่วมด้วย ให้รีบไปพบแพทย์